
Ministru kabineta sēdes protokollēmums

Informatīvais ziņojums "“Par augstas gatavības projekta “Infrastruktūras attīstības projektu īstenošana iekšlietu nozarē (jaunu ugunsdzēsības depo būvniecība Aizputē, Dagdā, Iecavā, Ilūkstē, Kandavā, Priekulē, Rūjienā un Saulkrastos)” īstenošanas progresu, īstenošanas turpināšanu un šim mērķim nepieciešamo finansējumu”"

· 1. Pieņemt zināšanai iesniegto informatīvo ziņojumu.
· 2. Atbalstīt Iekšlietu ministrijas priekšlikumu par augstas gatavības projekta – “Infrastruktūras attīstības projektu īstenošana iekšlietu nozarē” pasākumu – jaunu ugunsdzēsības depo būvniecība Aizputē, Dagdā, Iecavā, Ilūkstē, Kandavā, Priekulē, Rūjienā un Saulkrastos, depo aprīkošana un projekta vadības nodrošināšana – īstenošanas termiņa pagarināšanu līdz 2024. gada 31. decembrim.
· 3. Pieņemt zināšanai, ka ugunsdzēsības depo Rūjienā, Saulkrastos, Kandavā un Aizputē izbūves pabeigšanai ir rīkojama jauna iepirkuma procedūra.
· 4. Iekšlietu ministrijai nodrošināt ugunsdzēsības depo Rūjienā, Saulkrastos, Kandavā un Aizputē  saglabāšanu (konservāciju, apsardzi, uzturēšanu) līdz būvdarbu atsākšanai, kā arī saistīto izdevumu segšanu Iekšlietu ministrijai pamatfunkciju izpildei piešķirto valsts budžeta līdzekļu ietvaros, nepieciešamības gadījumā sagatavojot un iesniedzot Finanšu ministrijā priekšlikumus apropriācijas pārdalei starp budžeta programmām, apakšprogrammām un izdevumu klasifikācijas kodiem atbilstoši ekonomiskajām kategorijām.
· 5. Iekšlietu ministrijai nekavējoties pēc iepirkuma pabeigšanas ugunsdzēsības depo Rūjienā, Saulkrastos, Kandavā un Aizputē būvniecības pabeigšanai sagatavot un iesniegt izskatīšanai Ministru kabinetā rīkojuma projektu apropriācijas pārdalei ugunsdzēsības depo Rūjienā, Saulkrastos, Kandavā un Aizputē būvniecības pabeigšanas izmaksu segšanai indikatīvi 3 891 654 euro apmērā no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” pasākumam “Valsts ugunsdzēsības un glābšanas dienesta depo – katastrofu pārvaldības centri”  2024. gadam plānoto līdzekļu ietvaros.

